﻿9 



anerkendt, og ogsaa bos andre Fluer end Musciderne er der 

 iagttaget en lignende Deling af Larveudviklingen ^). 



Mine Undersøgelser over parasitiske Muscidelarver viser, 

 at disse Larver gennemløber en Udvikling af 3 skarpt ud- 

 prægede Stadier, der med Letbed lader sig adskille ved be- 

 stemte, for alle Arterne fælles Karakterer. Forandringerne i 

 Larvernes Organisation strækker sig ikke til deres ydre Form, 

 undtagen for saa vidt som Ledrandene hos ældre Larver 

 er stærkere udhvælvede end hos yngre; dette staar i For- 

 bindelse med, at Tornvæbningen er betydelig stærkere ud- 

 viklet jo yngre Larverne er, stærkest i første Stadium, sva- 

 gere i andet og mindst udviklet i tredie, hvor saa til Gen- 

 gæld de stærkere udhvælvede Ledrande danner en Række 

 mere udprægede Gangknuder, der kompenserer den svagere 

 Udvikling af Tornene. 



Variationer i Tornvæbningens Styrke er noget forskellig 

 hos de enkelte Arter, og der lader sig her næppe opstille 

 bestemte Kendemærker for Stadierne. Dog kan her anføres, 

 at Larverne i første Stadium som Regel bærer meget store 

 Torne eller Smaagrupper af saadanne spredte imellem Torn- 

 bælterne (Fig. 46, 63). Endvidere er Tornene i første Sta- 

 dium stillede uregelmæssigt imellem hinanden eller i lange 

 regelmæssige Rækker. I de følgende Stadier — svagest i 

 andet og mere udpræget i tredie — er Tornene stillede i 

 korte, bueformede Rækker, der flyder sammen og danner re- 

 gelmæssige Mønstre. Denne Stilling af Tornene er un- 

 dertiden indskrænket alene til de sidste Led, men strækker 

 sig ogsaa hos flere Arter til alle Leddene. 



De vigtigste Karakterer for Stadierne ligger imidlertid 

 i Bygningen af Munddelene og Svælgskelettet og i Spirak- 

 1erne, og det skal her forsøges at give en almindelig Ka- 

 rakteristik paa Grundlag af disse. 



^) J. c. H. Mejere: Beiträge z. Kenntniss der Biologi und der sj'- 

 steraatischen Verwandtschaft der Conopiden (Tijdschr. voor Ento- 

 mologie, XLVl, 1904, p. 145) — J. C. Nielsen: Ueber die Ent- 

 wicklung von Bombylius pumilus Meig., einer Fliege, welche bei 

 CoUetes daviesana Smith schmarotzt. (Zool. Jahrb. Abth. f. 

 System, etc. 18 Bd., 1903, p. 647). 



